laion/Wikipedia-Exotic huggingface dataset:
סטיב בונד

סטיב בונד (נולד ב-22 באפריל 1953) הוא שחקן ודוגמן ישראלי-אמריקאי. אביה של רוכבת קפיצות הראווה אשלי בונד. בונד נולד בחיפה בשם שלמה גולדברג לאם שעלתה מרומניה ולאב שעלה מהונגריה. כילד שיחק בסרט ההרפתקאות "טרזן ונער הג'ונגל" מסדרת סרטי טרזן. בשנת 1969 שיחק את דמותו הצעירה של קירק דאגלס בסרט "ההסדר". ב-1974 הופיע בפרק של הסדרה המשטרתית "McCloud". באוקטובר 1975 הופיע בעירום מלא במגזין פלייגרל. בשנת 1976 שיחק בסרט האימה המתרחש בבית ספר תיכון "Massacre at Central High". ב-1979 שיחק בקומדיית הסקס "H.O.T.S." שלצידו כיכבו מספר נערות פלייבוי. בשנת 1981 גילם עיתונאי בסרט "נס על הקרח" העוסק בנבחרת ארצות הברית בהוקי קרח במהלך אולימפיאדת לייק פלאסיד. מ-1983 ועד 1985 שיחק תפקיד קבוע באופרת הסבון "בית חולים כללי". בשנת 1988 שיחק בתפקיד הראשי בסרט הפעולה "Picasso Trigger". ב-1989 הצטרף לקאסט של הסדרה "סנטה ברברה". באותה שנה גם שיחק בפרק של צער גידול בנות. סטיב בונד, במסד הנתונים הקולנועיים IMDb (באנגלית) סטיב בונד, באתר AllMovie (באנגלית) https://people.com/archive/whos-the-hottest-name-in-soaps-since-tony-geary-its-shlomo-goldberg-vol-21-no-19/
יחסי מאלי–סין

יחסי מאלי–סין הם היחסים הדיפלומטיים הרשמיים שבין רפובליקת מאלי לבין הרפובליקה העממית של סין. היחסים בין הרפובליקה העממית של סין לרפובליקת מאלי כוננו ב-25 באוקטובר 1960, מוקדם יותר מרוב מדינות העולם שאז עוד תמכו והכירו ברפובליקה הסינית כממשלה הלגיטימית השולטת על כל שטחה של סין. לפי דיווחי התקשורת, בשנים 2000 עד 2013 התקיימו יותר מ-20 שיתופי פעולה וקבלת עזרות כלכליות של מאלי מהרפובליקה העממית של סין. שוויים של שיתופי הפעולה בין שתי המדינות בשנים אלו עומד על 154 מיליון דולר אמריקאי. ב-2010 עזרה הרפובליקה העממית של סין בהקמת כביש מהיר בבירה במקו. ב-2007 תרמה הרפובליקה העממית של סין 51.5 מיליון דולר אמריקאי למאלי ובכך עזרה לה לבנות את "הגשר השלישי" בבירה במקו. בשנת 2013 נפגש נשיא סין שי ג'ינפינג עם נשיא מאלי איברהים בובאכר קייטה. הרפובליקה העממית של סין מיוצגת במאלי בדרג השגרירות באמצעות שגרירות רשמית שהיא מחזיקה בבמקו, בירת המדינה. מאלי מיוצגת ברפובליקה העממית של סין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה. מאלי מיוצגת ברפובליקה העממית של סין גם בדרג הקונסולרי באמצעות 2 קונסוליות בערים: גואנגג'ואו, והונג קונג. הקונסוליה בהונג קונג מתפקדת גם כשגרירות לתושבי הונג קונג וגם כקונסוליה לרפובליקה העממית של סין. Mali, צ'יינה.סן Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. CGD Working Paper 323. Washington DC: EMBASSY OF CHINA IN BAMAKO, MALI EMBASSY OF MALI IN BEIJING, CHINA CONSULATE GENERAL OF MALI IN GUANGZHOU, CHINA CONSULATE OF MALI IN HONG KONG, HONG KONG
רובן גונזלס גלייגו

רובן גונזלס גלייגו (שם מלא: רובן דויד גונזלס גלייגו, Rubén David González Gallego; נולד ב-20 בספטמבר 1968) הוא סופר רוסי ממוצא ספרדי, חתן פרס "בוקר" הרוסי לשנת 2003, מתגורר בישראל. גלייגו נולד בבית החולים של הקרמלין במוסקבה לאורורה גלייגו, כשהוא סובל משיתוק מוחין. אחיו התאום נפטר עשרה ימים אחרי הלידה. גלייגו נחטף מאמו אורורה, נדד בין בתי ילדים (משולבים עם בתי זקנים) לנכים ברחבי ברית המועצות, הגיע לבית זקנים בעיר נובוצ'רקסק גלייגו נחלץ מבית הזקנים בחסות הפרסטרויקה. בשנת 2001 פגש לראשונה את אמו, והתגורר איתה ועם בתה הצעירה אניה במשך כ-8 שנים, במדריד שבספרד ובפרייבורג שבגרמניה. גלייגו נישא לאשתו הראשונה, נולדה בתו הראשונה. גלייגו הפך למתכנת מחשבים (באצבע אחת), התגרש והתחתן בשנית, נולדה בתו השנייה, ובהמשך התגרש בשנית. עם אשתו השלישית רינה ובתם סופיה, עלה למדינת ישראל. משפחת גלייגו מתגוררת באשקלון. סיפרו "לבן על גבי שחור" הוא סיפורו האוטוביוגרפי הוא סיפור אמיתי מזעזע על רובן, ילד רוסי נכה, שננטש בידי משפחתו כתינוק וגדל בבתי יתומים אכזריים. סבו, אב אמו איגנסיו גלייגו היה בכיר במפלגה הקומוניסטית של ספרד שהיה בגלות בפריז לאחר נפילת משטר פרנקו ולימים שימש כסגן יו"ר הבית התחתון של הפרלמנט, ומזכיר המפלגה הקומוניסטית של עמי ספרד. אמו, אורורה (Aurora Gallego Rodríguez) עיתונאית ומתרגמת נפטרה בשנת 2009. אביו, היה סטודנט מוונצואלה, בן למשפחה מעורבת של אינדיאנים וצ'ינוס - סינים ממוצא לטינו-אמריקנו. אשתו רינה, לשעבר עורכת דין במשרד המשפטים ובמשרד לביטחון המולדת של ארצות הברית, כולל שירות ביטחוני בעיראק. עוסקת בישראל ברתכות. רינה, פרסמה בשנת 2017 את הספר "My Shabbat Candle in Iraq" ביתו, סופיה אוטיסטית בתפקוד נמוך, תלמידת בית ספר. לגלייגו הוענק פרס "בוקר" הרוסי (שנת 2003) שעוצב במתכונתו של פרס הבוקר האנגלי, והוא פרס ספרותי נחשב ברוסיה, שפירושו 15 אלף דולר וקידום הספר "לבן על גבי שחור" הוצאת ספרית הפועלים, 2008 (ספרות מתורגמת), במקור: הוצאת לימבוס, תורגם לרוב השפות האירופיות, "אני יושב על שפת הים", הוצאת לימבוס 2005 "אורח נצחי" (צפוי לצאת בשבועות הקרובים) רובן גונזלס גלייגו, ברשת החברתית Goodreads "סטיבן הוקינג של הספרות", ליזה רוזובסקי, מוסף הארץ, יום שישי, 9 בנובמבר 2018, עמודים 42-46 "מקורבן לגיבור" theguardian.com/books/2006/jan/29/biography.features2 רינה גונזלס גלייגו "" amazon.es/Shabbat-Candle-Iraq-Gonzalez-Gallego/dp אנה איסאקובה, שיעור נהדר בגבורה, באתר הארץ, 31 במאי 2004 לבן שחור - רובן גונזלס גלייגו booknet.co.il/prodtxt.asp לבן על גבי שחור סימניה "לבן על גבי שחור" מאת רובן דויד גונזלס גלייגו: יצירה מכוננת, רפלקסיבית מאין כמוה, מפעימה ומרגשת עד דמעות, המעוררת בקורא מניפה אדירה של תחושות, דורון בראונשטיין, בבלוג חי תרבות Я сижу на берегу — вторая книга Рубена Гальего (изд. Лимбус Пресс, 2005 г.
Solo (מיני-אלבום)

Solo (בעברית: לבד) הוא המיני-אלבום השני של הזמרת-יוצרת הברזילאית אניטה. המיני-אלבום יצא לאור ב-9 בנובמבר 2018 על ידי חברת התקליטים וורנר מיוזיק ברזיל. המיני-אלבום מכיל שירים בסגנון הפופ הלטיני. המיני-אלבום הופק על ידי דיינל, מרסליניו פראז, פארל ויליאמס, סיקרט וטייני. חלקם אף לקחו חלק בכתיבת שירי המיני-אלבום. לכל אחד משלושת השירים אשר נכללו במיני-אלבום יצאו וידאו קליפים שזכו להצלחה חסרת תקדים ביוטיוב. את שלושת הקליפים ביים ז'ואאו פאפה. "Veneno" - יצא לאור ב-9 בנובמבר 2018, ביחד עם המיני-אלבום כסינגל הראשון מתוכו. השיר נכתב על ידי קמילו אצ'וורי וטייני. הקליפ של השיר צבר בפחות מ-24 שעות קרוב ל-8 מיליון צפיות. "Não Perco Meu Tempo" - יצא לאור ב-9 בנובמבר 2018 גם כן, כסינגל השני מתוך המיני-אלבום. השיר נכתב על ידי אניטה עצמה ופזמונאים נוספים. "Goals" - יצא לאור ב-9 בנובמבר 2018 כסינגל השיווקי הראשון והיחיד מתוך המיני-אלבום. Solo באתר בילבורד Anitta - Solo, Discogs (באנגלית) "Anitta's Epic Tri-Lingual EP 'Solo' Represents Her Career Evolution: Watch". Billboard. נבדק ב-2018-11-10. המיני-אלבום באתר דיסקוגס Solo - EP by Anitta, Genius (באנגלית) Anitta – Veneno (באנגלית), נבדק ב-2018-11-10 Anitta – Não Perco Meu Tempo (באנגלית), נבדק ב-2018-11-10 Anitta – Goals (באנגלית), נבדק ב-2018-11-10 Anitta (2018-11-09), Anitta - Veneno (Official Music Video), נבדק ב-2018-11-10 Anitta (2018-11-09), Anitta - Não Perco Meu Tempo (Official Music Video), נבדק ב-2018-11-10 Anitta (2018-11-09), Anitta - Goals (Official Music Video), נבדק ב-2018-11-10 Greeicy se une a Anitta en "Jacuzzi" | ReggaetonSinLimite, reggaetonsinlimite.com (בספרדית) Anitta (2018-11-09), Anitta - Veneno (Official Music Video), נבדק ב-2018-11-10 Anitta – Não Perco Meu Tempo (באנגלית), נבדק ב-2018-11-23 Anitta - Goals (Official Music Video), נבדק ב-2021-11-06
Make It Happen

"Make It Happen" (בעברית: גרום לזה לקרות) הוא סינגל של הזמרת האמריקאית מריה קארי מתוך אלבומה השני Emotions. הוא יצא לאור כסינגל השלישי והאחרון מהאלבום ב-4 באפריל 1992 על ידי קולומביה רקורדס. השיר הגיע למקום החמישי במצעד הבילבורד הוט 100. השיר נכתב והופק על ידי קארי עצמה, דייוויד קול ורוברט קליוילס השיר הוא שיר דאנס אשר מושפע ממוזיקת פופ, R&B ומוזיקת גוספל. מבחינה לירית השיר נחשב לאחד מהשירים האישיים ביותר בקריירה שלה והוא מדבר על המאבקים שלה להצליח לפני ימי התהילה שלה ואיך האמונה שלה באלוהים עזרה לה באותם ימים. השיר זכה לשבחים ממבקרי המוזיקה ששיבחו את השימוש של קארי בכמה ז'אנרים מוזיקליים בבת אחת וגם את המילים של השיר. מלבד הביקורות החיוביות שקיבל השיר זכה להצלחה גם בארצות הברית כאשר הגיע שם למקום ה-5 ולמקום ה-42 בצעד הסוף שנתי אך יחסית לשיריה הקודמים לא זכה להצלחה בשאר העולם. בקנדה ובבריטניה השיר גם זכה להצלחה כאשר הגיע למקום ה-7 וה-17 בהתאמה. הקליפ לשיר צולם בכנסייה דמוית קתדרלה. בקליפ לשיר נראית כנסייה אשר עומדת להיסגר ככל הנראה עקב קשיים כלכליים אך קארי מארגנת אירוע התרמה בו באים אנשים מכל הסוגים וביחד הם שירים ורוקדים לצלילי השיר בכנסייה. השיר במשך השנים נכנס גם לאלבומי אוסף אחרים של מריה: Greatest Hits, Playlist: The Very Best of Mariah Carey ו-The Essential Mariah Carey. מידע על הסינגל "Make It Happen" באתר מיוזיק בריינז מידע על היצירה "Make It Happen" באתר Discogs סרטון השיר "Make It Happen" באתר יוטיוב www.billboard.com
יעל קרת

יעל קרת (נולדה ב- 3 בספטמבר 1986 בירושלים) היא פסנתרנית ישראלית. קרת החלה את לימודי הפסנתר אצל חוה ערמון בקונסרבטוריון הישראלי למוזיקה בתל אביב, שם למדה משנת 1994 עד 2001. היא בוגרת בית הספר לאמנויות תלמה ילין. במהלך לימודיה שם הופיעה כסולנית עם תזמורת בית הספר בישראל ומחוצה לה. משנת 2001 יעל קרת היא תלמידתו של פרופ' תומר לב בבית הספר למוזיקה ע"ש בוכמן-מהטה באוניברסיטת תל אביב, אותו סיימה בהצטיינות. כמו כן היא בעלת תואר שני במדיניות ציבורית מאוניברסיטת תל אביב. היא בוגרת יחידת הנגנים הצעירים של המרכז למוזיקה ירושלים. במסגרת זו השתתפה בקונצרטים קאמריים ובהקלטות לרדיו. היא השתלמה אצל מאריי פרחיה בכיתות אמן בלונדון ובירושלים ולמדה אצל דניאל בארנבוים בברלין ואצל דמיטרי בשקירוב. בתקופת שהותה בברלין הופיעה עם תזמורת דיוואן מזרח-מערב בניצוח בארנבוים. בשנת 1999 השתתפה קרת בסדנה מוזיקה קאמרית של אפל היל בארצות הברית, הצעירה במשתתפי הסדנה. בפסטיבלי מוזיקה שונים בעולם השתלמה בכיתותיהם של מנחם פרסלר, ליאון פליישר, סטיבן איסרליס, יוסף קליכשטיין, מרים פריד ועוד. קרת הופיעה בפסטיבל זלצבורג עם תומאס המפסון ועם הזמרת ולטראוד מאייר ניגנה בבית האופרה בבאדן-באדן ובמוזיאון הלובר בפריז. היא ניגנה גם עם אמנים ישראלים כמו גיא בראונשטיין, עמיחי גרוס, אבי אביטל ורינת שחם. יעל קרת עובדת באופרה הישראלית החדשה כפסנתרנית חזרות, מנהלת מוזיקלית, מנחה קונצרטים וכותבת תוכן. היא משתתפת בפעילויות הפרויקט הקאמרי הישראלי, המופיע ברחבי הארץ ומעודד יצירה ישראלית מקורית פרי עטם של מלחינים ישראלים צעירים. בקיץ 2003 ניגנה עם התזמורת הסימפונית הישראלית ראשון לציון ובנובמבר 2018 הופיעה במסגרת הסדרה "קאמרי בצהרי שישי" של תזמורת זו בתוכנית של שירים בנושא עונות השנה, עם זמרות האופרה הישראלית דניאלה סקורקה, מורן אבולוף וענת צ'רני. במרץ 2007 הופיעה כסולנית בסדרת קונצרטים של הקאמרטה הישראלית ירושלים בניצוח אבנר בירון מלגות קרן התרבות אמריקה-ישראל 2006 - פרס ראשון בתחרות מוזיקה קאמרית של האקדמיה למוזיקה באוניברסיטת תל אביב, יחד עם איתמר זורמן ולינור כץ יעל קרת, באתר האופרה הישראלית תל אביב-יפו הפרויקט הקאמרי הישראלי/יעל קרת יעל קרת, באתר "הבמה" יעל קרת: "הקול או כלום" במגזין אופוס (אורכב 01.11.2018 בארכיון Wayback Machine) גלעד ישראלי, תוכניית קונצרט "שירי עונות" בסדרת "קאמרי בצהרי שישי" של התזמורת הסימפונית הישראלית ראשון לציון, עורך הסדרה רז כהן תוכניית "קאמרי בצהרי שישי"
אויגן משה ורבר

אויגן משה ורבר (בסרבו-קרואטית: Eugen Moše Verber; בסרבית קירילית: Еуген Моше Вербер;‏ 25 בינואר 1923, סובוטיצה, ממלכת יוגוסלביה – 1 בינואר 1995, בלגרד, הרפובליקה הפדרלית של יוגוסלביה) היה איש ציבור יהודי, שחקן, במאי, מפיק, פובליציסט, סופר ומתרגם יוגוסלבי. אויגן משה ורבר נולד בסובוטיצה ב-1923 למשפחה יהודית אורתודוקסית. הוא רכש השכלה יסודית יהודית בעירו, ותיכונית בנובי סאד. בנובי סאד עסק בהוראת עברית. בינואר 1942 הצליח להימלט מהטבח בדרום באצ'קה, הגיע לבודפשט, ובהמשך נשלח לעבודות כפייה בחזית המזרחית. הוא הצליח להימלט מהמחנה בו הוחזק ולהצטרף לכוחות הצבא האדום, והגיע עמם בהמשך ליוגוסלביה. ב-1945 שוחרר מהצבא. הוא החל לשחק בתיאטראות בוויבודינה ובמקביל כתב בשני עיתונים שהופיעו בקרואטית ובהונגרית. בהמשך, עבר לסרייבו ושיחק בתיאטרון הלאומי הבוסני, עבד בתחנת הרדיו המקומית כמפיק תוכניות, וככתב בעיתון מקומי. בסרייבו הקים להקת תיאטרון, וב-1949 הפיק פסטיבל תרבות ראשון מסוגו בעיר. ב-1951 עבר לשחק ולביים בתיאטרון בניש. ב-1963 עבר לבלגרד, ושם שיחק בתיאטרון הדרמה של בלגרד (אנ') עד 1975. מ-1960 ועד 1990 שיחק בכ-60 סרטי קולנוע, טלוויזיה וסדרות טלוויזיה. ורבר חקר את תרבותם ושפתם של יהודי יוגוסלביה, והחל מראשית שנות ה-60 פרסם מאמרים בתחום היהדות וכן תרגם לסרבו-קרואטית מאמרים וספרים בהונגרית, ארמית, עברית ויידיש. ב-1977 הצטרף לברית עברית עולמית, השתתף והרצה באופן תדיר בכנסי הברית. ב-1979 פורסם הספר בעריכתו: "השפה, הכתב והספר של יהודי יוגוסלביה". הוא תרגם לסרבו-קרואטית מיצירותיו של יצחק בשביס-זינגר. ורבר השתתף והרצה בקונגרס העולמי למדעי היהדות. ב-1988 פרסם מהדורה של הגדת סרייבו ובה ביאורים, פירושים ורקע כללי, אשר נודעה כ"הגדת סרייבו – מהדורת ורבר". היה נשיא איגוד מתרגמי הספרות הסרבית. אויגן משה ורבר, במסד הנתונים הקולנועיים IMDb (באנגלית) רשימת מאמרים במדעי היהדות של אויגן ורבר, באתר רמב"י "הכתובה" מוצגת בבלגרד, על המשמר, 9 ביוני 1964 אמנות יהודית, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, עמוד 340. שלום צבר, תורה ומגיה, עמוד 152, באתר יד יצחק בן-צבי.
בוני מקאלבין האנטר

בוני מקאלבין האנטר (באנגלית: Bonnie McElveen-Hunter; נולדה ב-29 ביוני 1950) היא אשת עסקים ודיפלומטית אמריקאית. האנטר נולדה בקולומביה שבדרום קרוליינה, אמה הייתה מורה ואביה היה טייס בצבא ארצות הברית, בילדותה עברה לגור במספר מקומות ולבסוף סיימה תיכון בנברסקה, ב-1970 נבחרה למיס נברסקה והתמודדה בתחרות מיס ארצות הברית היא הלכה ללמוד עיצוב אופנה במכללה לנשים במיזורי אך לבסוף עברה ללימודי שיווק ודיני תאגידים, ב-1972 היא עברה לצפון קרוליינה על מנת לעבוד עבור חבר הקונגרס האמריקאי, ב-1973 ייסדה את הארגון "Pace Communications, Inc", בנוסף היא גם שימשה בצוות ההנהלה של המוזיאון הלאומי של ארצות הברית לנשים באומנות. ב-2001 מונתה על ידי ג'ורג' ווקר בוש לשגרירת ארצות הברית בפינלנד, במהלך כהונתה ארגנה את ועידת הפסגה למנהיגות נשים, היא גם קיבלה אות מטעם נשיאת פינלנד טריה הלונן. מדיה וקבצים בנושא בוני מקאלבין האנטר בוויקישיתוף MARY BONNEAU MCELVEEN-HUNTER, Elisyan – Women Inspiring Women BIOGRAPHY Bonnie McElveen-Hunter, U.S. Department of State – Archive, ‏December 13, 2001
התאחדות היהודים של משתתפי המאבק המזוין נגד הפשיזם

התאחדות היהודים של משתתפי המאבק המזוין נגד הפשיזם (פולנית:Związek Żydów byłych Uczestników Walki Zbrojnej z Faszyzmem) היה ארגון של ותיקי מלחמת העולם השנייה. הוא הוקם בשנת 1947. הארגון איחד בפעילותו את כל מרכזי הפעילות היהודית הגדולים בפולין. ראש הארגון היה הרש סמולר. ב-1949 כאשר אוחד הארגון עם עוד 10 ארגוני ותיקי מלחמת העולם השנייה דומים ל'ברית הלוחמים למען החופש והדמוקרטיה' (ZBoWiD), הוא הצהיר על 5,000 חברים בארגון. למרות שנציגי מפלגות שונות היו חברים בו, הארגון נוהל בעיקר על ידי 'מפלגת הפולנים הפולנית' (PPR) ומפלגת הפועלים המאוחדת הפולנית (PZPR). בנוסף, לארגון היה נציגים בוועד המרכזי של יהודי פולין. Grabski A., Żydowski ruch kombatancki w Polsce w latach 1944-1949, Warszawa: „Trio”, 2002, ISBN 83-88542-17-6, OCLC 830396961.
עופר ברקוביץ'

האם התכוונתם ל... עופר ברקוביץ (פוליטיקאי) עופר ברקוביץ' (מאמן כדורסל)
ליונהארט

ליונהארט (באנגלית: Lionheart) הוא סרט ניגרי באורך מלא מסוגת קומדיה ודרמה. הסרט בוים על ידי ג'נביב נאג'י ונכתב על ידי ג'נביב נאג'י, צ'ני אונווגבנו, אישייה באקו, אמיל גארובה וג'. אובסי. הסרט הוקרן לראשונה בפסטיבל הסרטים הבינלאומי בטורונטו ה-43 שהתקיים בשנת 2018. ב-4 בינואר 2019 הסרט הופץ בכל הפלטפורמות של נטפליקס, ביניהן ישראל. שפות הסרט הן אנגלית ואיגבו, ואורכו כ-95 דקות. הסרט מספר את סיפורה של אדאזה אוביאגו, אשר מתייגסת לנהל את העסק המשפחתי לצד דודה כאשר אביה, ארנסט אוביאגו נפטר בעקבות בעיות בריאותיות. אדאזה צריכה להוכיח את עצמה בעולם הגברי בשביל להציל את החברה מחובות ענקיים ולא לאבד אותה. ג'נביב נאג'י - אדאזה אוביאגו אונקם אוו (אנ') - האלוהים הראשי פיט אדוצ'י (אנ') - ארנסט אוביאגו אונייקה אונוונו (אנ') - אביגיל אוביאגו קאנאיו או. קאנאיו (אנ') - איגווה פסקל קל לקיגו (אנ') ג'מימה אוסונדה (אנ') סאני מואזו צ'יבוזו אזוביק (אנ') יאקובו מוחמד פיטר אוקוי (אנ') הסרט הופק על ידי צ'ני אונווגבנו (אנ') עבור "MPM Premium" בשיתוף עם רשת הבידור. נטפליקס רכשה את זכויות ההפצה של הסרט בעולם ב-7 בספטמבר 2018, יום לפני הצגת הסרט בפסטיבל הסרטים הבינלאומי בטורונטו ה-43. דבר זה הופך את הסרט לסרט הניגרי הראשון שחברת נטפליקס רכשו. ב-4 בינואר 2019 הסרט הופץ בכל הפלטפורמות של נטפליקס. "ליונהארט", במסד הנתונים הקולנועיים IMDb (באנגלית) "ליונהארט", באתר נטפליקס "ליונהארט", באתר Rotten Tomatoes (באנגלית) "ליונהארט", באתר Metacritic (באנגלית) "ליונהארט", במסד הנתונים הקולנועיים KinoPoisk (ברוסית) https://www.tiff.net/tiff/films.html?series=discovery&list Netflix acquires Genevieve’s ‘Lion Heart’, ‏ Jayne Augoye, באתר "Premium Times Nigeria",‏ 12 בספטמבר 2018 Genevieve Nnaji’s comedy “Lionheart” is Netflix’s first original film from Nigeria,‏ Aderemi Ojekunle, באתר "Pulse.ng"‏, 24 בספטמבר 2018 Watch: Genevieve Nnaji Talks About Her New Movie “Lion Heart”,‏ Akinwale Akinyoade, באתר "הגרדיאן", 12 בספטמבר 2018
च

च היא האות ה-17 והעיצור השישי (אחרי ङ) באלפבית הדוונאגרי. היא אות עיצורית. המקבילה הקרובה ביותר לאות עברית היא צ' עם גרש (ch) כבמילה צ'כיה. האות הבאה היא छ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
עמק יוטונהיים

עמק יוטנהיים או עמק ג'וטנהיים (באנגלית: Jotunheim Valley) הוא עמק חשוף (שאינו מכוסה קרח) המצוי מזרחית לפסגת וולאק ופסגת אוטגארד, ברכס אסגארד בארץ ויקטוריה שבאנטארקטיקה. בראשו של העמק מצוי הר סנט פול (הר פאולוס הקדוש). העמק נמצא בגובה של 1,827 מטרים מעל פני הים. שמו של העמק ניתן לו בשנת 1982 על ידי ועדת השמות האנטארקטית של ניו זילנד, בהתבסס על הצעתו של ג'י. ג'י. סי. קלארידג' (G.G.C. Claridge) חוקר קרקעות במכון המחקר המדעי של ניו זילנד. בדומה לאתרים רבים אחרים ברכס אסגארד, השם מתייחס למיתולוגיה הנורדית, יוטנהיים היא ארצם של הענקים במיתולוגיה זו. עמק יוטונהיים באתר הסקר הגאולוגי של ארצות הברית עמק יוטונהיים באתר הגאזט האנטארקטי של ממשלת אוסטרליה תחזית מזג אוויר ארוכת טווח מעודכנת עבור עמק יוטונהיים תחזית מזג אוויר שעתית מעודכנת עבור עמק יוטונהיים סטטיסטיקות מזג אוויר עבור עמק יוטונהיים מידע גאוגרפי והיסטורי מידע גאוגרפי
זאפה

זאפה היא רשת של מועדונים בישראל, המפעילה 8 אתרים בהם מתקיימות הופעות חיות של אמני במה. רשת זאפה הוקמה ב-2004 על ידי רותי הכהן, יוני פיינגולד, ונועם פיינגולד, שלושה אחים במקור מחיפה. הרשת פועלת בארבעה תחומים מרכזיים: לוקיישנים, פסטיבלים והפקות מקור, משרד כרטיסים וחברת אירועים פרטיים ועסקיים. לרשת מועדוני זאפה לאירועים ובנוסף, מנהלת את כל תחום התרבות של מלון 'אלמא', מלון ומרכז לאומנויות בזכרון יעקב, אחראית למכירת כרטיסי המופעים, שיבוץ המופעים והפסטיבלים. הרשת מפיקה גם אירועי בידור אחרים שלא באתריה. בעלי הרשת הם Cts Eventim Israel, גולן עינת וחברת דלק. הרשת נקראת על שמו של המלחין, הגיטריסט והזמר האמריקאי פרנק זאפה. במרץ 2020 במהלך מגפת הקורונה החל לשדר ערוץ קשת 12 הופעות חיות ללא קהל שהועברו בשידור חי ממועדון הזאפה. המועדונים הם: זאפה תל אביב, זאפה הרצליה, זאפה ירושלים, זאפה חיפה, מיני ישראל, זאפא אלמא בזכרון יעקב, כרם ברקן וזאפה אמפי שוני. מועדון זאפה תל אביב החדש במתחם מידטאון, נפתח באוגוסט 2021 ויכול להכיל במקביל 2 הופעות/ אירועים לכמות קהל של בין 400 ל-1500 איש. במועדונים מופיעים בעיקר זמרים ומוזיקאים ישראלים, אך גם זמרים ומוזיקאים זרים. במרבית המועדונים הישיבה היא סביב שולחנות, ומתאפשרת אכילה ושתייה במקום החל כשעתיים לפני ההופעה. מדיה וקבצים בנושא זאפה בוויקישיתוף אתר האינטרנט הרשמי של זאפה זאפה, ברשת החברתית פייסבוק זאפה בסלון | אמיר דדון בהופעה מיוחדת, באתר ‏מאקו‏ ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
छ

छ היא האות ה-18 והעיצור השביעי באלפבית הדוונאגרי (אחרי च). האות זהה בצלילה לצ' עם דגש, אך בשונה ממנה, היא עיצור מנושף, כלומר היא מלווית בצליל נשיפה – h ונהגית כ-ch-ha (עם דגש על ה-h). מקור האות ככל הנראה באות הכתב הבראהמי . על פי אחת ההשערות הכתב הבראהמי מבוסס על הכתב הארמי, והאות שעליה מבוססת छ הוא ק' בגרסתה הארמית . האות הבאה היא ज. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
הר סנט פול

הר סנט פול או הר סנט פולז או הר פאולוס הקדוש (באנגלית: Saint Pauls Mountain) הוא הר גבוה בארץ ויקטוריה שבאנטארקטיקה. ההר ממוקם 3.7 קילומטרים צפונית מזרחית להר ראונד, בצידו הצפוני של קרחון טיילור. רכס גבוה מחבר את הר סנט פול עם הר ראונד. גובהו של ההר 1,876 מטרים מעל פני הים. שמו של ההר ניתן לו על ידי משלחת דיסקברי (אשר חקרה את אנטארקטיקה בין השנים 1901–1904). הר סנט פול באתר הסקר הגאולוגי של ארצות הברית הר סנט פול באתר הגאזט האנטארקטי של ממשלת אוסטרליה הר סנט פול באתר הגאזט האנטארקטי SCAR של ממשלת אוסטרליה הר סנט פול באתר הגאזט האנטארקטי של ממשלת ניו זילנד תצלום לוויין של אזור ההר מידע גאוגרפי והיסטורי מידע גאוגרפי
קרחון דיק

קרחון דיק (באנגלית: Dick Glacier) הוא קרחון הזורם מערבה בהרי המלכה מוד שבאנטארקטיקה. הקרחון הוא קרחון יובלי, שאורכו 13 קילומטרים, הזורם מערבה מהר קמפבל ונשפך אל קרחון שקלטון, צפונית לנונאטאק טיילור. גובהו של הקרחון 1,366 מטרים מעל פני הים. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם סגן אלן ל. דיק (Alan L. Dick), חבר בטייסת VX-6 של צי ארצות הברית במהלך מבצע הקפאה עמוקה בשנת 1964. קרחון דיק באתר הסקר הגאולוגי של ארצות הברית קרחון דיק באתר הגאזט האנטארקטי של ממשלת אוסטרליה קרחון דיק באתר הגאזט האנטארקטי SCAR של ממשלת אוסטרליה קרחון דיק באתר הגאזט האנטארקטי של ממשלת ניו זילנד מידע גאוגרפי והיסטורי מידע גאוגרפי
ניר בר-און

ניר בר-און (נולד ב-28 בינואר 1974) הוא קצין בצה"ל במילואים בדרגת אלוף-משנה, מנהל מערך הדיגומים בנתב"ג, שימש כמפקד מרכז בידוד והחלמה במפקדת "אלון". בעבר כיהן כמפקד המרכז לאימון מפקדות בבית-הספר לפיקוד, שליטה ומטה מבצעי, כראש מטה וסגן מפקד עוצבת האש, כמפקד גדוד גפן וכמפקד גדוד נחשון. עם גיוסו לצה"ל באוגוסט 1992, התנדב לחטיבת הצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שימש כמפקד צוות בבה"ד 1 ולאחר מכן שב לחטיבה כמפקד מחלקה בגדוד. בשנת 1997 שימש כמפקד פלוגה בגדוד 101 והוביל אותה בלחימה בדרום לבנון. בשנת 1999 מונה לקצין המבצעים של עוצבת חירם ולאחר מכן שימש כמפקד פלוגה בבה"ד 1. בשנת 2001 יצא ללימודים אולם בשל האינתיפאדה השנייה נקרא לשוב ולשמש כקצין אג"ם בחטיבת אפרים בשנת 2002. בשנים 2005-2004 שימש בר-און כסמג"ד בסיס האימונים של חטיבת הצנחנים וכסמג"ד גדוד 890. ובשנים 2008-2006 שימש כמפקד גדוד נחשון. בר-און פיקד על הגדוד בפשיטה שתכליתה מעצר מספר פעילי טרור בטולכרם, שבמהלכה נפצע בידו מירי שביצע לעברו אחד המחבלים. בר-און הרג את המחבל והמשיך לפקד על הכוח. כאשר הגיע מח"ט הגזרה, ערן ניב, הסכים להתפנות אולם לאחר זמן קצר ומשקיבל טיפול רפואי שב לשטח לפקד על הגדוד עד גמר הפעולה. בתפקידו הבא פיקד על גדוד הדס בבה"ד 1 ובשנים 2010-2009 על גדוד גפן . בשנים 2014-2011 שימש כקצין המבצעים של פיקוד המרכז. בשנת 2014 הועלה לדרגת אל"ם ומונה לסגן וראש מטה עוצבת האש, וכיהן בתפקיד בין היתר במבצע צוק איתן. בשנים 2018-2016 שימש כמפקד המרכז לאימון מפקדות בבית-הספר לפיקוד, שליטה ומטה מבצעי. בסיום תפקידו יצא בר-און לחופשת שחרור. בר-און משמש במילואים כמפקד מרכז בידוד והחלמה במפקדת "אלון" בר-און, בוגר קורס מנהלי אבטחת תעופה אותו סיים בשנת 2021 לאחר הקורונה. מאז יוני 2021 תפקד כמנכ"ל פעילות דיגום הקורנה בחברת פמי, וכיום ממנכ"ל את כלל שירותי בריאות הנפש בחברת פמי הניתנים לקופות החולים, למגזר הציבורי ולחברות הביטוח. לבר-און תואר ראשון במנהל עסקים ומערכות מידע בהצטיינות מטעם המרכז האקדמי רופין ותואר שני במנהל עסקים מטעם אוניברסיטת בן-גוריון. אחיו הגדול הוא תא"ל יצחק בר. יהושע בריינר‏, המג"ד שנפצע: עוד הלילה אשוב לפעילות, באתר וואלה, 21 בינואר 2008. * חנן גרינווד, "אלפי ישראלים מפירים בידוד", באתר ישראל היום, 16 בספטמבר 2020. אביחי בקר, בניגוד לאווירת הנכאים הציבורית, הארץ, ‏ 13.03.1998, כפי שהועלה באתר פרש. רועי שרון, נעצר 6 שנים אחרי הפיגוע, באתר nrg‏, 26 במרץ 2008. אפרת וייס, מג"ד שנפצע בהתקלות: התעקשתי להישאר בשטח, באתר ynet, 21 בינואר 2008. ירדן וינטר ורינת אביגור, בנות קרב, דובר צה"ל, ‏ 17 במרץ 2010, כפי שהועלה באתר פרש. בפקמ"ז מתכוננים ליום הנכסה, "ישראל דיפנס", ‏ 29 במאי 2013. כתבנו בצפון, סמ"ר שחר דאובר ז"ל הובא למנוחות, באתר ישראל היום, 24 ביולי 2014.
קרחון שקלטון (אנטארקטיקה)

קרחון שקלטון (באנגלית: Shackleton Glacier) הוא קרחון גדול באנטארקטיקה. הקרחון, שאורכו מעל 96 קילומטרים, ורוחבו בין 8 ל-16 קילומטרים. קרחון פורמן הוא קרחון יובלי שנשפך אל קרחון שקלטון. הקרחון זורם מרמת הקוטב, בסמוך למאסיב רוברטז, וזורם צפונה דרך הרי המלכה מוד, ונשפך אל מדף הקרח רוס בין הר ספיד וצוקי וולדרון. הקרחון התגלה על ידי התוכנית האנטארקטית של ארצות הברית (שחקרה את אנטארקטיקה בין השנים 1939–1941). שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם סר ארנסט שקלטון, חוקר אנטארקטיקה. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, PP 167, 316-317, 347, 709 • Fitzgerald, Paul & Baldwin, Suzanne & Miller, Scott & Dingle, Graeme. (1996), Geologic and thermochronologic studies along the front of the Transantarctic Mountains near the Shackleton and Liv glaciers, Antarctic journal of the United States / National Science Foundation. 31. 20-22 מדיה וקבצים בנושא קרחון שקלטון בוויקישיתוף קרחון שקלטון באתר הסקר הגאולוגי של ארצות הברית תיאור טיסה לקרחון שקלטון ותצלומי הטיסה תרשים קרחון שקלטון תצלומי הקרחון מידע גאוגרפי והיסטורי
ज

ज -גַ'ה היא האות ה-19 והעיצור השמיני (אחרי छ) באלפבית הדוונאגרי. היא אות עיצורית. המקבילה הקרובה ביותר לאות עברית היא ג' עם גרש (j) כבמילה ג'באליה. מקור האות באות הבראהמנית , באמצעות האות הגופטית . האות הבאה היא झ. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
झ

झ היא האות ה-20 והעיצור התשיעי באלפבית הדוונאגרי (אחרי ज). האות זהה בצלילה לג' עם דגש (j), אך בשונה ממנה, היא עיצור מנושף, כלומר היא מלוות בצליל נשיפה – h ונהגית כ-jha (עם דגש על ה-h). האות הבאה היא ञ‌. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.